Foto: Reuters "Real Madrid" hujumchisi Krishtianu Ronalduning agenti Jorjye Mendesh o‘z mijozi madridliklar safini qanday sababga ko‘ra tark etishi mumkinligini aytdi. "Agarda Ronaldu "Real"dan ketsa, u butun umr klubdan, uning prezidenti, barcha jamoadoshlaridan, tibbiyot shtabidan, shuningdek, Madriddagi va butun dunyodagi muxlislardan minnatdor bo‘lib qoladi. U "Real"dan faqatgina yorqin faoliyatidagi yangi chaqiruv uchun ketishi mumkin", – deya Mendeshning so‘zlaridan iqtibos keltiradi Record. Avvalroq "Yuventus" Ronalduning transferi haqida 7 iyul kuni e’lon qilishi haqida xabar berilgan edi.